เปิด 4 หุ้น SET100 เลือดสาดเกิน 5% หลัง SET ดิ่งหนัก-ฟันด์โฟลว์ไหลออก
เปิด 4 หุ้น SET100 เลือดสาดเกิน 5% ตามทิศทางตปท.-ฟันด์โฟลว์ไหลออกต่อเนื่อง
18 ต.ค. 2561

ผู้สื่อข่าวรายงานว่า ดัชนีตลาดหุ้นไทยท้ายตลาดวันนี้ (18 ต.ค.) ณ เวลา 16.33 น. อยู่ที่ 1,681.56 จุด ลดลง 13.48 จุด หรือ 0.80% มูลค่าซื้อขายที่ 4.22 หมื่นล้านบาท โดยการปรับตัวลงแรงเนื่องจากมีแรงเทขายในหุ้นขนาดใหญ่ โดยหุ้นที่ปรับตัวแรง 4 อันแรกอาทิ RS, BEAUTY, WORK และ CBG ซึ่งปรับตัวลงแรงเกิน 5% ดังตารางประกอบ

สำหรับปัจจัยที่ส่งผลให้ดัชนีตลาดหุ้นไทยช่วงท้ายตลาดวันนี้ร่วงกว่า 10 จุด เป็นไปตามทิศทางตลาดต่างประเทศ หลังปัจจัยภายนอกกดดัน ซึ่งคาดว่า Fund Flow ยังไหลออกต่อเนื่องหลังดอลลาร์กลับมาแข็งค่า จากธนาคารกลางสหรัฐ (เฟด) ส่งสัญญาณขึ้นดอกเบี้ยในรอบหน้า